|  |  |
| --- | --- |
| Trosolwg | Mae’r safon hon yn nodi’r gofynion wrth arwain a rheoli arfer ar gyfer iechyd a diogelwch mewn lleoliadau lle y caiff plant, pobl ifanc neu oedolion ofal neu gymorth. Mae hyn yn cynnwys monitro cydymffurfiad â rheoliadau a gofynion iechyd a diogelwch, cyfrannu at ddatblygu systemau i reoli’r risg i chi eich hun a phobl eraill ar yr un pryd â hyrwyddo diwylliant o gymryd risgiau cadarnhaol, a gwella polisïau, gweithdrefnau ac arferion iechyd a diogelwch yn barhaus. |

|  |  |
| --- | --- |
| **Meini prawf perfformiad**  Mae’n rhaid i chi allu:  Mae’n rhaid i chi allu:  Mae’n rhaid i chi allu:  Mae’n rhaid i chi allu: | **Cynnal a monitro cydymffurfiad â gofynion iechyd a diogelwch**   1. sicrhau bod pobl eraill yn ymwybodol o bolisïau, gweithdrefnau ac arferion cyfreithiol, a rhai’r lleoliad gwaith, sy’n ofynnol ar gyfer iechyd a diogelwch mewn perthynas â’u gwaith 2. sicrhau bod systemau wedi’u sefydlu i roi’r wybodaeth ddiweddaraf i unigolion, pobl allweddol a phobl eraill am newidiadau i bolisïau, gweithdrefnau ac arferion cyfreithiol a’r rhai hynny sy’n berthnasol i’r lleoliad gwaith 3. monitro cydymffurfiad â pholisïau, gweithdrefnau ac arferion iechyd a diogelwch 4. ymddwyn mewn ffordd sy’n dangos esiampl drwy gadw at ofynion iechyd a diogelwch 5. cymryd camau priodol pan na chedwir at ofynion iechyd a diogelwch 6. gweithredu i fynd i’r afael ag arferion nad ydynt yn ddiogel nac yn iach 7. adrodd am arferion gwaith nad ydynt yn ddiogel nac yn iach 8. arwain gwaith gyda phobl eraill i nodi, asesu, lleihau a rheoli risgiau a pheryglon posibl yn yr amgylchedd gwaith 9. sicrhau bod pobl eraill yn defnyddio dulliau a gweithdrefnau cymeradwy wrth gynnal gweithgareddau gwaith a allai fod yn beryglus 10. sicrhau bod camau priodol yn cael eu cymryd pan fydd damwain neu anaf yn debygol 11. sicrhau bod camau priodol yn cael eu cymryd i reoli argyfyngau, a hynny ar unwaith 12. sicrhau eich bod chi a phobl eraill yn cwblhau cofnodion ac adroddiadau ynghylch materion, arferion a digwyddiadau iechyd a diogelwch o fewn cytundebau cyfrinachedd ac yn unol â gofynion cyfreithiol a gofynion y lleoliad gwaith   Arwain a rheoli arfer sy’n cydbwyso canlyniadau cadarnhaol i unigolion â risg a diogelwch   1. datblygu diwylliant sy’n hybu hawliau unigolion i gymryd risgiau 2. arwain arfer sy’n datblygu dealltwriaeth unigolion o’u hawl i gymryd risgiau gan gydbwyso hynny â’r tebygolrwydd o niwed 3. arwain wrth ddefnyddio asesiadau sy’n cydbwyso cyflawni canlyniadau cadarnhaol i unigolion â risg a diogelwch 4. sicrhau bod unigolion yn cael cymorth i asesu, cydbwyso a gwneud penderfyniadau ynghylch risgiau sy’n gysylltiedig â gweithgareddau 5. sicrhau bod cymorth yn cael ei ddarparu i unigolion sydd wedi dioddef trawma, trais neu sefyllfaoedd sy’n achosi straen   Arwain a rheoli arfer wrth weithio mewn partneriaeth i reoli risg i ddiogelwch personol   1. sicrhau bod pobl eraill yn ymwybodol o risgiau yn y ddarpariaeth gwasanaeth 2. arwain gwaith mewn partneriaeth er mwyn asesu a rheoli’r risgiau i unigolion a allai ddeillio o’u gweithredoedd eu hunain neu weithredoedd pobl eraill 3. sicrhau eich bod chi a’r bobl yr ydych yn gweithio gyda nhw yn ymwybodol o’u cyfrifoldebau ac yn dilyn polisïau, systemau, gweithdrefnau ac arferion rheoli risg 4. sicrhau bod pobl eraill yn ymwybodol o’u cyfrifoldeb i weithredu er mwyn atal ymddygiad sy’n anghyfreithlon, camdriniol neu niweidiol 5. monitro polisïau, systemau, gweithdrefnau ac arferion i nodi a oes angen gwella asesiadau risg sy’n gysylltiedig ag unigolion, pobl allweddol a phobl eraill 6. sicrhau eich bod chi a’r bobl yr ydych yn gweithio gyda nhw yn ymwybodol o bolisi effeithiol yn ymwneud â ‘thrais yn erbyn staff’ ac yn cyfrannu at weithredu’r polisi hwnnw 7. rheoli polisïau, systemau, gweithdrefnau ac arferion sy’n ymwneud ag ymyrraeth gorfforol a’i defnydd 8. sicrhau bod pobl eraill sydd wedi dioddef trawma, trais neu sefyllfaoedd sy’n achosi straen yn cael cymorth 9. casglu adborth gan unigolion, pobl allweddol a phobl eraill ynghylch polisïau, systemau, gweithdrefnau ac arferion rheoli risg 10. arwain arfer sy’n cynorthwyo unigolion, pobl allweddol a phobl eraill i nodi sut a lle y gellid gwella rheoli risg   Gweithio mewn partneriaeth i ddatblygu polisïau, gweithdrefnau ac arferion iechyd a diogelwch   1. gweithio mewn partneriaeth i gynllunio, monitro ac adolygu polisïau, systemau, gweithdrefnau ac arferion a gynlluniwyd i hybu iechyd a diogelwch pobl 2. casglu adborth gan unigolion, pobl allweddol a phobl eraill ynghylch polisïau, gweithdrefnau ac arferion iechyd a diogelwch 3. cynorthwyo unigolion, pobl allweddol a phobl eraill i nodi sut a lle y gellid gwneud gwelliannau 4. gweithio mewn partneriaeth er mwyn adolygu a gwerthuso’r polisïau, y gweithdrefnau a’r arferion 5. nodi meysydd polisi ac arfer y mae angen eu gwella er mwyn sicrhau diogelwch ac amddiffyniad 6. cymryd camau i fynd i’r afael â meysydd polisi ac arfer y mae angen eu gwella er mwyn sicrhau diogelwch ac amddiffyniad 7. darparu cofnodion ac adroddiadau ynghylch eich cyfraniad at ddatblygu polisïau, gweithdrefnau ac arferion iechyd a diogelwch, yn unol â gofynion cyfreithiol a gofynion y lleoliad gwaith 8. defnyddio goruchwyliaeth a chyfleoedd dysgu a datblygu i gynorthwyo’ch tîm i ddatblygu’r wybodaeth, y sgiliau a’r galluoedd sydd angen i reoli risg a dilyn arferion diogel ac iach |

|  |  |
| --- | --- |
| Gwybodaeth a dealltwriaeth  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall: | **Hawliau**   1. gofynion cyfreithiol a gofynion y lleoliad gwaith o ran cydraddoldeb, amrywiaeth, gwahaniaethu a hawliau 2. eich rôl o ran datblygu a chynnal systemau, gweithdrefnau ac arferion sy’n hyrwyddo hawliau, dewisiadau, lles a chyfranogiad gweithgar unigolion 3. eich dyletswydd i roi gwybod am unrhyw beth y sylwch y mae pobl yn ei wneud, neu unrhyw beth y maent yn methu â'i wneud, a allai rwystro hawliau unigolion 4. sut i **werthuso’n feirniadol** a gweithredu’n wybodus yn erbyn gwahaniaethu 5. yr hawliau sydd gan unigolion i gwyno a chael cymorth i wneud hynny 6. sut i sicrhau bod unigolion yn cael gwybodaeth am y gwasanaeth y gallant ddisgwyl ei dderbyn 7. eich rôl o ran datblygu a chynnal systemau, gweithdrefnau ac arferion sy’n sicrhau bod unigolion yn gallu cael gafael ar wybodaeth amdanynt eu hunain mewn fformat y gallant ei ddeall 8. achosion o wrthdaro a chyfyng-gyngor a allai godi mewn perthynas â hawliau, a sut i fynd i’r afael â’r rhain   **Eich ymarfer**   1. deddfwriaeth, codau statudol, safonau, fframweithiau a chanllawiau sy’n berthnasol i’ch gwaith, i’ch lleoliad gwaith ac i gynnwys y safon hon 2. eich cefndir, eich profiadau a’ch credoau eich hun a allai gael effaith ar y ffordd rydych yn gweithio 3. eich rolau, eich cyfrifoldebau a’ch atebolrwydd eich hun a’u terfynau a’u ffiniau 4. rolau, cyfrifoldebau ac atebolrwydd pobl eraill rydych chi’n gweithio gyda nhw 5. sut i gael gwybod am weithdrefnau a ffyrdd cytûn o weithio, a gweithio yn unol â hwy 6. ystyr dulliau gweithio sy’n canolbwyntio ar yr unigolyn/y plentyn a phwysigrwydd adnabod a pharchu pob person fel unigolyn 7. natur hollbwysig buddiannau a lles yr unigolyn 8. cyd-destun diwylliannol ac ieithyddol yr unigolyn 9. sut i feithrin ymddiriedaeth a chytgord mewn perthynas 10. sut y gall eich **pŵer a’ch dylanwad** fel arweinydd a rheolwr effeithio ar berthnasoedd 11. rôl cynrychiolaeth annibynnol ac eiriolaeth ar gyfer unigolion 12. sut i weithio mewn ffyrdd sy'n hyrwyddo cyfranogiad gweithgar ac yn cynnal urddas, parch, credoau personol a dewisiadau unigolion 13. sut i weithio mewn ffyrdd sy’n cyflawni canlyniadau cadarnhaol i unigolion 14. sut i reoli adnoddau er mwyn darparu gwasanaethau sy’n cyrraedd targedau ac yn cyflawni canlyniadau cadarnhaol i unigolion 15. sut i wahaniaethu rhwng **allbynnau** a **chanlyniadau** 16. sut i weithio mewn partneriaeth ag unigolion, pobl allweddol a phobl eraill 17. sut i nodi a rheoli gwrthdaro a chyfyng-gyngor moesegol yn eich gwaith 18. sut i herio arfer gwael a mynd i’r afael ag ef 19. sut i ymdrin â phryderon a chwynion 20. sut a phryd i geisio cymorth mewn sefyllfaoedd sydd y tu hwnt i'ch profiad a'ch arbenigedd 21. natur ac effaith **ffactorau a allai effeithio ar iechyd, lles a datblygiad unigolion** rydych yn gofalu amdanynt neu'n eu cynorthwyo 22. damcaniaethau sy'n sail i'n dealltwriaeth o ddatblygiad dynol a'r ffactorau sy'n effeithio arno   **Personoli ac adnoddau**   1. sut i werthuso’n feirniadol ddamcaniaethau sydd wedi’u seilio ar dystiolaeth a gwybodaeth a modelau o arfer da yn ymwneud ag ymrymuso a gwasanaethau a gyfeirir gan ddinasyddion 2. sut i nodi a hybu potensial unigolion i ddefnyddio’u cryfderau a’u hadnoddau personol i gyflawni newid 3. gwerth a rôl rhwydweithiau teuluol, cymunedau a grwpiau o ran cyflawni canlyniadau cadarnhaol, a ffyrdd o ddatblygu’r rhain 4. natur **personoli** a gwasanaethau wedi’u personoli, gan gynnwys cymorth hunangyfeiriedig 5. yr amrywiaeth o adnoddau sydd ar gael mewn rhwydweithiau anffurfiol, yn y gymuned ehangach, drwy ddarpariaeth gwasanaeth ffurfiol a thrwy arloesedd 6. sut y gellir defnyddio technoleg gynorthwyol i gefnogi annibyniaeth unigolion 7. sut i arwain, rheoli a chynorthwyo pobl eraill i gynllunio, darparu ac adolygu gwasanaethau wedi’u personoli gydag unigolion   **Datblygiad proffesiynol parhaus**   1. egwyddorion arfer myfyriol a pham mae hyn yn bwysig 2. eich rôl chi o ran datblygu gwybodaeth ac arferion proffesiynol pobl eraill 3. sut i hyrwyddo **arfer wedi’i seilio ar dystiolaeth** 4. dulliau o reoli perfformiad er mwyn cyrraedd targedau a chyflawni canlyniadau cadarnhaol 5. sut i asesu perfformiad 6. sut i roi adborth adeiladol i bobl eraill ar eu harfer a’u perfformiad 7. sut i fynd i’r afael â pherfformiad nad yw’n cyrraedd safonau gofynnol 8. sut i ddefnyddio goruchwyliaeth i gefnogi arfer a pherfformiad pobl eraill 9. sut i ddefnyddio arfarnu i gefnogi arfer a pherfformiad pobl eraill 10. systemau, gweithdrefnau ac arferion ar gyfer rheoli llwythi gwaith 11. dulliau ar gyfer dirprwyo gwaith   **Cyfathrebu**   1. ffactorau a all effeithio ar sgiliau cyfathrebu a sgiliau iaith a'u datblygiad mewn plant, pobl ifanc neu oedolion 2. dulliau o hyrwyddo cyfathrebu effeithiol a galluogi unigolion i gyfleu eu hanghenion, eu safbwyntiau a'u dewisiadau 3. ffactorau a all effeithio ar gyfathrebu o fewn a rhwng sefydliadau 4. dulliau o hybu cyfathrebu effeithiol o fewn a rhwng sefydliadau   **Iechyd a Diogelwch**   1. gofynion cyfreithiol a gofynion statudol ar gyfer iechyd a diogelwch 2. polisïau ac arferion eich lleoliad gwaith ar gyfer monitro a chynnal iechyd a diogelwch yn yr amgylchedd gweithio   **Diogelu**   1. deddfwriaeth a pholisi cenedlaethol yn ymwneud â diogelu ac amddiffyn plant, pobl ifanc ac oedolion 2. y cyfrifoldeb sydd gan bawb i godi pryderon ynghylch achosion posibl o niwed neu gamdriniaeth, arferion gwael neu arferion gwahaniaethol 3. dangosyddion niwed neu gamdriniaeth posibl 4. sut a phryd i roi gwybod am unrhyw bryderon ynghylch niwed neu gamdriniaeth, arferion gwael neu wahaniaethol, adnoddau neu anawsterau gweithredol 5. beth i'w wneud os ydych wedi rhoi gwybod am bryderon ond nad oes unrhyw gamau wedi'u cymryd i fynd i’r afael â hwy 6. gweithdrefnau amlddisgyblaethol a systemau lleol sy’n ymwneud â diogelu ac amddiffyn rhag niwed neu gamdriniaeth 7. sut i gefnogi pobl eraill sydd wedi mynegi pryderon am niwed neu gamdriniaeth   Gwaith amlddisgyblaethol   1. diben gweithio gyda gweithwyr proffesiynol ac asiantaethau eraill 2. cylch gwaith a chyfrifoldebau gweithwyr proffesiynol ac asiantaethau eraill sy’n ymwneud â gwaith amlddisgyblaethol 3. nodweddion cyfathrebu amlddisgyblaethol a rhyngasiantaethol 4. sut y gall gwahanol athroniaethau, egwyddorion, blaenoriaethau a chodau ymarfer effeithio ar weithio mewn partneriaeth   **Delio â gwybodaeth**   1. gofynion cyfreithiol, polisïau a gweithdrefnau mewn perthynas â diogelwch a chyfrinachedd gwybodaeth 2. gofynion cyfreithiol a gofynion y lleoliad gwaith ar gyfer cofnodi gwybodaeth a pharatoi adroddiadau o fewn amserlenni 3. egwyddorion cyfrinachedd a phryd i drosglwyddo gwybodaeth sydd fel arall yn gyfrinachol 4. sut i gefnogi rhannu gwybodaeth yn effeithiol i gyflawni canlyniadau cadarnhaol i unigolion 5. sut i gofnodi gwybodaeth ysgrifenedig yn gywir ac yn eglur, gyda pherthnasedd a lefel briodol o fanylion 6. sut i ddefnyddio barn sydd wedi’i seilio ar wybodaeth, ffeithiau a thystiolaeth i gefnogi dyfarniadau proffesiynol mewn cofnodion ac adroddiadau 7. sut a lle y gall ac y dylai cyfathrebiadau electronig gael eu defnyddio ar gyfer cyfathrebu, cofnodi a chyflwyno adroddiadau   **Arwain a rheoli arfer**   1. sut i **ddadansoddi’n feirniadol** ddamcaniaethau ynglŷn ag **arweinyddiaeth** a **rheolaeth** 2. safonau arfer, safonau gwasanaeth a chanllawiau sy’n ymwneud â’r lleoliad gwaith 3. mentrau cenedlaethol a lleol i hybu lles unigolion 4. modelau arfer ar gyfer defnyddio ymyriadau cynnar 5. gwersi a ddysgwyd o adroddiadau, gwaith ymchwil ac ymchwiliadau’r llywodraeth i fethiannau difrifol mewn arferion iechyd neu ofal cymdeithasol, neu wersi a ddysgwyd o ymyriadau llwyddiannus 6. dulliau o gefnogi pobl eraill i weithio gydag unigolion, pobl allweddol a phobl eraill a’u cynorthwyo 7. sut i arwain a rheoli arfer sy’n cyflawni canlyniadau cadarnhaol i unigolion 8. dulliau o gefnogi pobl eraill i adnabod a chymryd camau gwybodus yn erbyn gwahaniaethu 9. sut i ddatblygu systemau, arferion, polisïau a gweithdrefnau 10. sut i weithredu, monitro a gwerthuso systemau, arferion, polisïau a gweithdrefnau 11. sut i hyrwyddo gwasanaethau a chyfleusterau eich lleoliad gwaith 12. technegau ar gyfer datrys problemau a meddwl yn arloesol 13. sut i ysgogi pobl eraill 14. sut i werthuso’n feirniadol ddamcaniaethau sydd wedi’u seilio ar dystiolaeth a gwybodaeth a modelau o arfer da yn ymwneud â rheoli newid 15. sut i ddefnyddio technegau rheoli newid   **Rheoli risg**   1. sut i werthuso egwyddorion a fframweithiau asesu risg a rheoli risg yn feirniadol 2. egwyddorion cymryd risgiau cadarnhaol 3. sut i arwain pobl eraill i ddatblygu arfer sy’n cefnogi cymryd risgiau cadarnhaol   Rheoli pobl   1. gofynion cyfreithiol a gofynion y lleoliad gwaith ar gyfer **arferion cyflogaeth** 2. trefniadau llywodraethu mewnol ac allanol ar gyfer y lleoliad gwaith 3. ffactorau a all arwain at bwysau ar berfformiad y gwasanaeth, yr unigolyn a’r tîm 4. sut i reoli eich amser, eich adnoddau a’ch llwyth gwaith eich hun a phobl eraill 5. sut i reoli dynameg tîm 6. sut i greu diwylliant sy’n hybu bod yn agored, creadigrwydd a datrys problemau 7. sut i greu diwylliant sy’n cefnogi pobl i groesawu newid   Yn benodol i’r SGC hon   1. deddfwriaeth a gweithdrefnau ac arferion y lleoliad gwaith ar gyfer atal a rheoli haint 2. agweddau ar eich iechyd a’ch hylendid eich hun ac iechyd a hylendid aelodau’r tîm a all helpu i atal heintiau rhag lledaenu 3. deddfwriaeth a gofynion y lleoliad gwaith ynghylch storio, rhoi a gwaredu meddyginiaeth 4. deddfwriaeth a gweithdrefnau’r lleoliad gwaith ynghylch hylendid bwyd 5. deddfwriaeth a gofynion y lleoliad gwaith ynghylch ymdrin â digwyddiadau ac argyfyngau 6. y gwahanol fathau o ddigwyddiadau ac argyfyngau a allai godi yn eich lleoliad gwaith 7. eich cyfrifoldeb i gadw eich hun a phobl eraill yn ddiogel o fewn eich rôl a’r amgylchedd gweithio 8. peryglon ychwanegol i’w hystyried pan fyddwch yn gweithio ar eich pen eich hun 9. sut i gymryd cyfrifoldeb am eich iechyd a’ch lles eich hun 10. arferion ar gyfer symud a chodi a chario’n ddiogel 11. dulliau a gweithdrefnau a gymeradwywyd ar gyfer gweithgareddau a allai fod yn beryglus a wneir gennych yn y gwaith 12. canllawiau cenedlaethol a lleol ar atal cwympo a ffactorau sy’n effeithio ar gwympo |

**Gwybodaeth Ychwanegol**

|  |  |
| --- | --- |
| Cwmpas/ystod yn gysylltiedig â'r meini prawf perfformiad | Mae'r manylion yn y maes hwn yn ddatganiadau esboniadol o'r cwmpas a/neu yn enghreifftiau o gyd-destunau posibl lle y gall yr SGC fod yn gymwys; ni ddylid eu hystyried yn ddatganiadau ystod sy'n ofynnol i gyflawni’r SGC  Gall **damwain** fod yn ddigwyddiad mawr neu fach nad oes modd ei ragweld ac sy’n achosi anaf; gall damweiniau ddigwydd o ganlyniad i gwympo; peryglon yn yr amgylchedd; salwch; anabledd; gwendidau; nam synhwyraidd a gwybyddol; eiddilwch  Byddai **gweithredu** yn cynnwys herio arferion gwaith a defnyddio goruchwyliaeth, rheoli perfformiad a hyfforddiant i wella arfer  Gall **dulliau a gweithdrefnau cymeradwy** gynnwys dulliau a gweithdrefnau a osodwyd mewn deddfwriaeth, a osodwyd gan y cyflogwr, a nodwyd mewn asesiadau risg a/neu a osodwyd gan gynhyrchwyr eitemau, deunyddiau neu gyfarpar  Gall **cynlluniwyd i hybu iechyd a diogelwch pobl** gynnwys polisïau, systemau, gweithdrefnau ac arferion a gynlluniwyd i nodi, asesu a lleihau straen a’r risg o berygl, niwed neu gamdriniaeth i unigolion, pobl allweddol, chi eich hun a phobl eraill. Gall niwed a chamdriniaeth gynnwys esgeulustod; camdriniaeth gorfforol, ariannol, emosiynol a rhywiol; bwlio; hunan-niwed; ymddygiad di-hid  Mae **argyfyngau** yn ddigwyddiadau sy’n achosi perygl bygythiol yn y fan a’r lle i bobl, nwyddau a/neu’r amgylchedd; gallant fod yn gysylltiedig â thân, diogelwch, damweiniau difrifol, mân ddamweiniau neu gymorth cyntaf  Mae angen rhoi sylw i **ddigwyddiadau** ar unwaith er mwyn osgoi perygl a niwed posibl i bobl, nwyddau a/neu’r amgylchedd. Gallant gynnwys tresbaswyr; gollyngiadau cemegol; colli allweddi neu bwrs ac ati, unigolion sydd ar goll; unigolion sydd wedi’u cloi allan o eiddo; risg halogiad; sefyllfaoedd ymosodol a pheryglus; bygythiadau bom  Yr **unigolyn** yw'r sawl rydych chi’n ei gefnogi neu’n gofalu amdano yn eich gwaith  **Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr ac eraill y mae gan yr unigolyn berthynas gefnogol â nhw  **Pobl eraill** yw’r gweithwyr rydych chi’n eu rheoli, eich cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy'n eich galluogi i gyflawni eich rôl  Mae **polisïau a gweithdrefnau** yn ffyrdd rhwymedig o weithio y cytunwyd arnynt yn ffurfiol, sy’n berthnasol mewn llawer o leoliadau. Lle nad yw polisïau a gweithdrefnau yn bodoli, mae’r term yn cynnwys ffyrdd eraill o weithio y cytunwyd arnynt  Byddai gweithgareddau gwaith a allai fod yn beryglus yn cynnwys hylendid bwyd, gweithio gyda sylweddau peryglus, gweithredoedd mewn argyfwng, gweithio’n unigol, rhoi meddyginiaeth, rheoli heintiau, a symud a chodi a chario  Gall **arferion** gynnwys gweithgareddau, gweithdrefnau, defnyddio deunyddiau neu gyfarpar, technegau gweithio  Mae **risg** yn ystyried pa mor debygol yw perygl o ddigwydd a gall gynnwys y posibilrwydd o berygl, difrod neu ddistryw i’r amgylchedd a nwyddau; y posibilrwydd o anaf a niwed i bobl, hunan-niwed, bwlio, camdriniaeth, ymddygiad di-hid |

|  |  |
| --- | --- |
| Cwmpas/ystod yn gysylltiedig â gwybodaeth a dealltwriaeth | Mae'r manylion yn y maes hwn yn ddatganiadau esboniadol o'r cwmpas a/neu yn enghreifftiau o gyd-destunau posibl lle y gall yr SGC fod yn gymwys; ni ddylid eu hystyried yn ddatganiadau ystod sy'n ofynnol i gyflawni’r SGC.  **Mae'n rhaid cymhwyso pob datganiad am wybodaeth yng nghyd-destun y safon hon.**  **O ran yr holl ddatganiadau am wybodaeth, mae angen i chi wybod a deall y meysydd gwybodaeth a nodwyd a gallu defnyddio’r wybodaeth a’r ddealltwriaeth yn feirniadol yn eich arferion arwain a rheoli**  **Dadansoddi’n feirniadol** yw archwilio rhywbeth yn ofalus, fel polisi, gweithdrefn, damcaniaeth, sefyllfa gymhleth, problem neu ddull o weithio – gan nodi’r elfennau neu’r materion sy’n cyfrannu at y cynnyrch, y sefyllfa neu’r syniad cyfan a phennu sut mae’r rhannau gwahanol hyn yn effeithio ar ansawdd y cynnyrch cyfan neu sut mae’r materion unigol yn effeithio ar y sefyllfa gyfan  Mae dadansoddi’n feirniadol yn cynnwys pwyso a mesur y ffactorau dan sylw, o ran y cryfderau / gwendidau neu’r manteision / anfanteision y maent yn eu cyfrannu at gynnyrch neu sefyllfa. Mae dadansoddi’n feirniadol yn rhan o’r broses o ddeall materion a datblygu ymatebion gwreiddiol a chreadigol  **Gwerthuso’n feirniadol** yw pwyso a mesur dadleuon o blaid ac yn erbyn rhywbeth, gan asesu’r holl dystiolaeth; gallai hyn ymwneud â ffactorau fel modelau o gyflwyno gwasanaethau gofal, datblygiad polisi, damcaniaethau, dulliau o weithio  Mae gwerthuso’n feirniadol yn gofyn am bwyso a mesur a gwneud dyfarniadau ynglŷn â ffactorau fel cyfredolrwydd, perthnasedd, dilysrwydd, canlyniadau, cost, cynaliadwyedd a risg cynnyrch neu wasanaeth, a pha mor addas ydyw i’w ddiben, o gymharu â chynhyrchion, gwasanaethau neu syniadau eraill, gan ddefnyddio meini prawf perthnasol fel sail i’r gwerthusiad ac i lywio’r broses gwneud penderfyniadau  Dylai **arferion cyflogaeth** gynnwys recriwtio, rheoli perfformiad, gweithdrefnau disgyblu, gweithdrefnau cwyno  Mae **arfer wedi’i seilio ar dystiolaeth** yn defnyddio systemau, prosesau a ‘doethineb arfer’ a fu’n effeithiol wrth gynorthwyo i gyflawni canlyniadau cadarnhaol. Gallai tystiolaeth fod wedi deillio o amrywiaeth o ffynonellau: ymchwil ffurfiol ac anffurfiol, a barn a safbwyntiau unigolion, pobl allweddol a phobl sy’n ymwneud â darparu gwasanaethau gofal  Gall **ffactorau a allai effeithio ar iechyd, lles a datblygiad** gynnwys amgylchiadau andwyol neu drawma cyn neu yn ystod genedigaeth; anhwylder ar y sbectrwm awtistig; dementia; amgylchiadau teuluol; eiddilwch; niwed neu gamdriniaeth; anaf; anabledd dysgu; cyflyrau meddygol (cronig neu acíwt); iechyd meddwl; anabledd corfforol; salwch corfforol; tlodi; anghenion dwys neu gymhleth; anghenion synhwyraidd; amddifadedd cymdeithasol; camddefnyddio sylweddau  **Arweinyddiaeth** yw’r gallu i ddarparu cyfeiriad strategol ac ymdeimlad o ddiben. Mae arweinwyr effeithiol yn creu ymdeimlad o ymddiriedaeth, hyder a chred, gan ysbrydoli pobl i fabwysiadu’r gwerthoedd a’r ymddygiadau y maent yn eu hybu. Maent yn arloesol, yn greadigol ac yn ysgogol  **Rheolaeth** yw’r gallu i osod y cyfeiriad ar gyfer y sefydliad a threfnu bod y ddarpariaeth gwasanaeth yn cael ei rhedeg yn effeithiol er mwyn bodloni anghenion cyffredinol y gwasanaeth gan gynnwys gofynion moesegol, deddfwriaethol, rheoleiddiol a sefydliadol. Mae rheolwyr effeithiol yn hwyluso a threfnu adnoddau er mwyn sicrhau bod pobl eraill yn gallu perfformio hyd eithaf eu gallu, gan ganiatáu iddynt ymgymryd â thasgau a chyflawni nodau’n effeithlon ac yn effeithiol. Maent yn darparu eglurder ac atebolrwydd sy’n galluogi timau i gyflawni eu hamcanion  **Canlyniadau** yw’r newidiadau neu’r gwahaniaethau y mae unigolion neu wasanaethau gofal yn ceisio’u cyflawni. Mae canlyniadau caled yn newidiadau eglur ac amlwg, neu’n rhai sy’n arwain at newid gweladwy mewn ymddygiad neu amgylchiadau pobl. Mae canlyniadau meddal yn newidiadau nad ydynt mor hawdd eu gweld a’u mesur, neu’n rhai sy’n cynnwys newidiadau mwy cynnil mewn pobl, fel newid yn agwedd rhywun, ei ymdeimlad o les neu sut y mae’n ei weld ei hun neu’n teimlo amdano’i hun  Mae **allbynnau** yn gynhyrchion, gwasanaethau neu gyfleusterau pendant sy’n deillio o weithgareddau’r sefydliad neu weithgareddau’r rhai hynny sy’n ymwneud â chyflwyno’r ddarpariaeth gwasanaethau. Gellir defnyddio allbynnau i gyflawni canlyniadau  Gellir diffinio **personoli** fel 'newid y cydbwysedd grym fel bod gan bob person ddewis a rheolaeth wirioneddol dros y gwasanaethau gofal y dymunant eu cael. O fod yn derbyn gwasanaethau yn unig, daw unigolion yn rhan o ddewis a ffurfio’r gwasanaethau y maent yn eu defnyddio'. Mae personoli yn ddull gofal cymdeithasol sy’n cynnwys cymorth wedi’i gyfeirio gan y dinesydd; cymorth hunangyfeiriedig; defnyddio taliadau uniongyrchol neu gyllidebau personol; darparu gwybodaeth a chyngor sydd ar gael yn rhwydd am ofal a chymorth, a hybu annibyniaeth a hunanddibyniaeth ymhlith unigolion a chymunedau  Yn ddibynnol ar sut caiff ei ddefnyddio, gall **pŵer a dylanwad** arweinwyr a rheolwyr naill ai gael effaith gadarnhaol neu negyddol ar berthnasoedd |

|  |  |
| --- | --- |
| Gwerthoedd | Glynu wrth godau ymarfer neu ymddygiad lle y bônt yn berthnasol i'ch rôl a'r egwyddorion a'r gwerthoedd sy'n sail i'ch lleoliad gwaith, gan gynnwys hawliau plant, pobl ifanc ac oedolion. Mae’r rhain yn cynnwys yr hawliau:  I gael eu trin fel unigolyn  I gael eu trin yn gyfartal a pheidio ag wynebu gwahaniaethu  I gael eu parchu  I gael preifatrwydd  I gael eu trin mewn ffordd urddasol  I gael eu diogelu rhag perygl a niwed  I gael cymorth a gofal mewn ffordd sy'n diwallu eu hanghenion, sy'n ystyried eu dewisiadau ac sy'n eu hamddiffyn hefyd  I gyfathrebu gan ddefnyddio eu dulliau cyfathrebu ac iaith ddewisol  I allu cael gafael ar wybodaeth amdanynt hwy eu hunain |

|  |  |
| --- | --- |
| **Datblygwyd gan** | Sgiliau Gofal a Datblygu |
| **Rhif fersiwn** | 1 |
| Dyddiad y’i cymeradwywyd | Ionawr 2013 |
| Dyddiad adolygu dangosol | Ionawr 2016 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Gofal a Datblygu |
| URN gwreiddiol | LMCC1 |
| Galwedigaethau perthnasol | Iechyd a Gofal Cymdeithasol; Rheolwyr ac Uwch Swyddogion; Swyddogion Iechyd a Gwasanaethau Cymdeithasol; Gwasanaethau Gofal Plant a Gwasanaethau Personol Cysylltiedig; |
| Cyfres | Arweinyddiaeth a Rheolaeth mewn Gwasanaethau Gofal |
| **Geiriau allweddol** | Iechyd; diogelwch; risg; peryglon; canlyniadau cadarnhaol i unigolion |